
RAPORT 
asupra proiectului de Lege pentru modificarea şi completarea Legii nr. 562/2004 privind autorizarea instituţiilor publice din sistemul de apărare, ordine publică şi securitate naţională de a vinde personalului propriu unele locuinţe de serviciu pe care acestea le au în administrare

În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională  a fost sesizată spre dezbatere şi avizare în fond cu proiectul de Lege pentru modificarea şi completarea Legii nr. 562/2004 privind autorizarea instituţiilor publice din sistemul de apărare, ordine publică şi securitate naţională de a vinde personalului propriu unele locuinţe de serviciu pe care acestea le au în administrare, trimis cu adresa nr. PL.X 589 din 29 iunie 2006.

Potrivit prevederilor art. 75 alin. (1) din Constituţia României, republicată, şi ale art. 92  alin. (9) pct.1 din Regulamentul Camerei Deputaţilor, Camera Deputaţilor este  Cameră decizională. 


Consiliul Legislativ a avizat favorabil, conform avizului nr. 366/10.03.2006.


Guvernul, prin punctul său de vedere, susţine adoptarea.
Obiectul de reglementare al legii constă în modificarea corespunzătoare a Legii nr. 562/2004, în scopul eliminării unor dificultăţi întâmpinate de instituţiile abilitate să vândă unele locuinţe de serviciu, precum al asigurării condiţiilor şi posibilităţilor reale de achiziţionare a acestor locuinţe de către titularii contractelor de închiriere. 

Senatul a adoptat acest proiect de lege în şedinţa din 22 iunie 2006.


În raport de obiectul şi conţinutul acestuia, proiectul de lege face parte din categoria legilor ordinare. 


În conformitate cu prevederile art. 61 din Regulamentul Camerei Deputaţilor republicat, membrii Comisiei  au examinat proiectul de lege în şedinţele din 4 şi 5 iulie 2006.


La lucrările din 5 iulie au fost prezenţi 13 deputaţi, din totalul de 24 de  membri ai Comisiei. 


În urma dezbaterii, membrii Comisiei au hotărât, cu 11 de voturi pentru şi 2 voturi împotrivă, să supună plenului Camerei Deputaţilor adoptarea cu modificări a prezentului proiect de lege.
I.AMENDAMENTE ADMISE
	Nr.

crt.
	Text act normativ de bază

(Legea nr. 562/2004)
	Text adoptat de Senat
	Text propus de comisie

(autorul amendamentului)
	Motivare



	1
	-------
	Lege pentru modificarea şi completarea Legii nr. 562/2004 privind autorizarea instituţiilor publice din sistemul de apărare, ordine publică şi securitate naţională de a vinde personalului propriu unele locuinţe de serviciu pe care acestea le au în administrare
	1. Titlul legii se modifică şi va avea următorul cuprins:
„Lege pentru modificarea Legii nr. 562/2004 privind autorizarea instituţiilor publice din sistemul de apărare, ordine publică şi securitate naţională de a vinde personalului propriu unele locuinţe de serviciu pe care acestea le au în administrare”
	Iniţiativa legislativă vizează numai modificarea Legii nr.562/2004, nu şi completarea acesteia.

	2
	-------
	Art.I.- Legea nr. 562/2004 privind autorizarea instituţiilor publice din sistemul de apărare, ordine publică şi securitate naţională de a vinde personalului propriu unele locuinţe de serviciu pe care acestea le au în administrare, publicată în Monitorul Oficial al României, Partea I, nr.1169 din 9 decembrie 2004, se modifică şi se completează după cum urmează:
	2. La articolul I, partea introductivă se modifică şi va avea următorul cuprins:

„Art.I.- Legea nr. 562/2004 privind autorizarea instituţiilor publice din sistemul de apărare, ordine publică şi securitate naţională de a vinde personalului propriu unele locuinţe de serviciu pe care acestea le au în administrare, publicată în Monitorul Oficial al României, Partea I, nr.1.169 din 9 decembrie 2004, se modifică după cum urmează:”
	Iniţiativa legislativă vizează numai modificarea Legii nr.562/2004, nu şi completarea acesteia.

	3
	Art.2.-(1)Poate cumpăra o singură locuinţă de serviciu titularul contractului de închiriere, dacă o deţine în baza unui contract valabil încheiat.


	1.La articolul 2, alineatul (1) va avea următorul cuprins:

„Art.2.-(1)Poate cumpăra o singură locuinţă de serviciu titularul contractului de închiriere, dacă o deţine în baza unui contract valabil încheiat şi îndeplineşte o funcţie într-una din instituţiile publice din sistemul de apărare, ordine publică şi securitate naţională, precum şi pensionarii sau urmaşii titularilor contractelor de închiriere decedaţi, în situaţia în care fac dovada că, la data intrării în vigoare a prezentei legi, ocupau locuinţa de serviciu şi au achitat chiria la zi.”
	Nemodificat
	

	4
	Art.2.(2)

…………………………………….

b)persoanele care au deţinut ori deţin în proprietate, ele sau soţul, soţia ori copiii aflaţi în întreţinere, o locuinţă proprietate personală care îndeplineşte condiţiile minimale prevăzute de Legea locuinţei nr.114/1996.
	2.La articolul 2, litera b) a alineatului (2) va avea următorul cuprins:

„b) persoanele care deţin în proprietate, ele sau soţul, soţia ori copiii aflaţi în întreţinere, o locuinţă proprietate personală şi care îndeplineşte condiţiile minimale prevăzute de Legea locuinţei nr.114/1996, republicată, cu modificările şi completările ulterioare.”
	Nemodificat
	

	5
	Art.3. (2)

…………………………………….

(2)Ratele lunare pentru achitarea contravalorii locuinţelor se vor eşalona pe o perioadă de maximum 20 de ani, cu o dobândă anuală de 8%.
	3.La articolul 3, alineatul (2) va avea următorul cuprins:

„(2)Ratele lunare pentru achitarea contravalorii locuinţelor se vor eşalona pe o perioadă de maximum 20 de ani,  cu o  dobândă   anuală  de 5 %. Valoarea fiecărei rate lunare se va actualiza pe baza indicelui de creştere a preţurilor de consum, valabilă în perioada cuprinsă între data încheierii contractului de vânzare-cumpărare şi luna anterioară achitării ratei.”
	3. La articolul I punctul 3, alineatul (2) al articolului 3 se modifică şi va avea următorul cuprins:

„(2)Ratele lunare pentru achitarea contravalorii locuinţelor se vor eşalona pe o perioadă de maximum 20 de ani,  cu o  dobândă   anuală  de 5 %.”
	Potrivit punctului de vedere al Guvernului.

	6
	Art.4.- (1) Procedura de evaluare a locuinţelor de serviciu se realizează astfel:

a) pentru locuinţele date în folosinţă înainte de anul 1990, în temeiul art.6 alin.(1) din Decretul-Lege nr.61/1990 privind vânzarea de locuinţe construite din fondurile statului către populaţie, cu modificările ulterioare, şi al Legii nr.85/1992 privind vânzarea de locuinţe şi spaţii cu altă destinaţie construite din fondurile statului şi din fondurile unităţilor economice sau bugetare de stat, republicată, cu modificările şi completările ulterioare;

b) pentru locuinţele date în folosinţă după anul 1990 sau achiziţionate, indiferent de anul dării în folosinţă, în temeiul art.6 alin.(2) din Decretul-Lege nr.61/1990, cu modificările ulterioare, al Legii nr.85/1992, republicată, cu modificările şi completările ulterioare, al Hotărârii Guvernului nr.608/1990, privind stabilirea preţurilor de vânzare a locuinţelor construite din fondurile statului, recepţionate după 1 ianuarie 1990, şi, respectiv, a preţului de achiziţie, actualizat cu rata inflaţiei.
(2) La preţul de vânzare se va aplica taxa pe valoarea adăugată, potrivit dispoziţiilor legale.
	4. Articolul 4 va avea următorul cuprins:

„Art.4.-(1) Preţul de vânzare a locuinţelor se stabileşte pe baza procedurilor de evaluare prevăzute în anexele nr.1 şi 2 la Decretul-lege nr.61/1990 şi prin indexarea valorii astfel determinate în funcţie de indicele de creştere a preţurilor de consum, valabil în perioada cuprinsă între data intrării în vigoare a Decretului-lege nr.61/1990 şi data încheierii contractului de vânzare-cumpărare.

(2) Vânzarea locuinţelor de serviciu de către instituţiile publice din sistemul de apărare, ordine publică şi securitate naţională, în condiţiile prezentei legi, nu constituie operaţiune impozabilă din punct de vedere al taxei pe valoarea adăugată, potrivit art.127 alin. (4) şi (5) din Legea nr.571/2003 privind Codul fiscal, cu modificările şi completările ulterioare.

(3) În cazul în care valoarea determinată, potrivit prevederilor alin. (1) şi (2), este mai mare decât valoarea de piaţă a locuinţei stabilită prin raport de expertiză elaborat de evaluatori atestaţi, preţul de vânzare a locuinţei va fi cel stabilit prin raportul de expertiză.”
	4. La articolul I punctul 4, alineatul (1) al articolului 4 va avea următorul cuprins:

„Art.4.-(1) Preţul de vânzare a locuinţelor se stabileşte pe baza procedurilor de evaluare prevăzute în anexele nr.1 şi 2 la Decretul-Lege nr. 61/ 1990 privind vânzarea de locuinţe construite din fondurile statului către populaţie, cu modificările şi completările ulterioare şi prin indexarea valorii astfel determinate în funcţie de indicele de creştere a preţurilor de consum, valabil în perioada cuprinsă între data intrării în vigoare a acestui act normativ şi data încheierii contractului de vânzare-cumpărare.” 
Nemodificat

Nemodificat
	Pentru respectarea normelor de tehnică legislativă.

	7
	Art.9.- În termen de 30 de zile de la intrarea în vigoare a prezentei legi, Guvernul va emite norme metodologice de aplicare a prevederilor acesteia, pentru fiecare instituţie publică din sistemul de apărare, ordine publică şi securitate naţională.
	5. Articolul 9 va avea următorul cuprins:

„Art.9.- Locuinţele de serviciu prevăzute la art.1, aflate în proprietatea publică a statului şi în administrarea instituţiilor publice din sistemul de apărare, ordine publică şi securitate naţională, se trec în proprietatea privată a statului, prin hotărâre a Guvernului.”
	Nemodificat
	

	8
	
	Art. II.- Preţul şi condiţiile de piaţă prevăzute în contractele de vânzare-cumpărare, încheiate în baza Legii nr. 562/2004 privind autorizarea instituţiilor publice din sistemul de apărare, ordine publică şi securitate naţională de a vinde personalului propriu unele locuinţe de serviciu pe care acestea le au în administrare, pot fi modificate la cererea cumpărătorilor, potrivit prevederilor prezentei legi.
	5. Articolul II se modifică şi va avea următorul cuprins:

„Art. II.- Preţul şi condiţiile de plată prevăzute în contractele de vânzare-cumpărare, încheiate în baza Legii nr. 562/2004 privind autorizarea instituţiilor publice din sistemul de apărare, ordine publică şi securitate naţională de a vinde personalului propriu unele locuinţe de serviciu pe care acestea le au în administrare, pot fi modificate la cererea cumpărătorilor, potrivit prevederilor prezentei legi.”
	Îndreptare eroare materială

	9
	
	Art. III.- În termen de 30 de zile de la intrarea în vigoare a prezentei legi, se vor emite norme metodologice de aplicare, ce vor cuprinde şi criteriile pentru stabilirea locuinţelor de serviciu ce se pot vinde în condiţiile art.(1) din Legea nr. 562/2004, aprobate prin ordin al conducătorilor instituţiilor publice din sistemul de apărare, ordine publică şi securitate naţională.
	6. Articolul III se modifică şi va avea următorul cuprins:

„Art. III.- În termen de 30 de zile de la intrarea în vigoare a prezentei legi, se vor emite norme metodologice de aplicare, ce vor cuprinde şi criteriile pentru stabilirea locuinţelor de serviciu ce se pot vinde în condiţiile art.(1) din Legea nr. 562/2004, aprobate prin ordine ale conducătorilor instituţiilor publice din sistemul de apărare, ordine publică şi securitate naţională.”
	Îndreptare eroare materială.

	10
	
	Art. IV.- La data intrării în vigoare a prezentei legi, se abrogă normele metodologice aprobate prin hotărârile Guvernului emise în aplicarea Legii nr.562/2004.
	Nemodificat
	


II. AMENDAMENT  RESPINS
	Nr.

crt.
	Text act normativ de bază

(Legea nr. 562/2004)
	Amendamentul propus 

(autorul)
	Motivare
1.Pentru admitere

2.Pentru respingere

	
	Art.3.-(1) Locuinţele de serviciu pot fi vândute titularilor de contract de închiriere cu plata integrală a valorii locuinţei sau în rate. La încheierea contractelor de vânzare-cumpărare cu plata în rate se va achita un avans minim de 20% din valoarea locuinţei, stabilită la data vânzării.

	1.La articolul 3, alineatul (1) va avea următorul cuprins:

„Art.3.-(1) Locuinţele de serviciu pot fi vândute titularilor de contract de închiriere cu plata integrală a valorii locuinţei sau în rate.”

(Autor: dl. dep. Marcu Tudor)

	1. a) Plăţile lunare eşalonate pe care va trebui să le suporte fiecare cumpărător, beneficiar al legii, cumpărătorii fiind în mare parte pensionari, vor cuprinde:

-suma necesară pentru avansul de 3 % din preţul locuinţei, împrumutată de cele mai multe ori de la o bancă, la care se adaugă dobânda lunară pentru avans;

-rata lunară, calculată pentru acoperirea preţului integral al locuinţei, actualizată pe baza indicelui de creştere a preţurilor de consum, conform prevederilor prezentei legi.

Toate aceste patru categorii de preţuri vor trebui acoperite din veniturile familiei cumpărătoare, în condiţiile în care, din acele venituri vor trebui plătite şi sumele necesare întreţinerii locuinţei, precum şi a familiei respective, fapt ce va face imposibilă cumpărarea apartamentului, plata acestuia depăşind în final dublul preţului calculat iniţial. Esenţa şi spiritul legii au fost şi sunt în continuare să permită chiriaşilor din locuinţele de serviciu pe care le ocupă, cumpărarea acestora în condiţiile legii şi să nu plătească pentru aceste sume, ce ajung în unele cazuri la valori foarte mari, imposibil de acoperit de chiriaşi şi peste preşul pieţei.

b) Băncile de la care chiriaşul împrumută suma necesară pentru avansul de 20% din costul apartamentului, nu vor putea acorda acest împrumut, acestea fiind conştiente de efortul financiar pe care trebuie să-l facă cel care împrumută suma pe care trebuie să o plătească ulterior, concomitent, toate cele patru categorii de plăţi arătate mai sus. Regulile bancare impun plafoane pentru împrumut, care ţin seama de venitul familiei şi de efortul financiar al membrilor acesteia. De asemenea, suma pe care urmează să o plătească băncii pentru împrumut, nu trebuie să depăşească 30 % din venitul familiei.

În final, cei mai mulţi doritori de împrumut pentru avansul de 20 % nu-l vor  putea obţine de la bănci şi nu vor putea astfel să cumpere locuinţa ocupată, în rate, conform legii.

c) În prezent, cele mai multe bănci care acordă împrumuturi ipotecare, nu mai percep un avans pentru a cumpăra o locuinţă, beneficiarul începând plata ratelor direct, în luna următoare sau chiar cu o           perioadă de graţie pentru plata ratelor, stabilită de bancă de comun acord cu cumpărătorul. La data elaborării Legii nr.562/2004, băncile nu aveau această practică  şi legiuitorul a ţinut cont de practica din acel timp. Nu se poate ca ministerele şi instituţiile care vând apartamentele deţinute să perceapă un avans de la cumpărător, când acesta nici măcar nu acordă un împrumut cumpărătorului (cum, dealtfel, procedează băncile) ci percep direct ratele, până la incidenţa sumei finale, când chiriaşul  devine proprietarul legal al apartamentului cumpărat în rate.
2. Textul admis de Comisie este corespunzător.


PREŞEDINTE

Mihai Stănişoară 
Exp. Mihai Ţăranu

Consult.Roxa Rus

Către,

BIROUL PERMANENT AL

CAMEREI DEPUTAŢILOR


Vă înaintăm, alăturat, RAPORTUL asupra proiectului de Lege pentru modificarea şi completarea Legii nr. 562/2004 privind autorizarea instituţiilor publice din sistemul de apărare, ordine publică şi securitate naţională de a vinde personalului propriu unele locuinţe de serviciu pe care acestea le au în administrare, trimis cu adresa nr. PL.X 589 din 29 iunie 2006 şi înregistrat la Comisie cu nr. 32/451 din 30 iunie 2006.

În raport de obiectul şi conţinutul său, proiectul de lege face parte din categoria legilor ordinare.

Preşedinte,

Mihai Stănişoară

